《洪驹父泛舟将过颍同张仲宗出钱席间留诗为别》
宋代·王铚

已作分携计，尤伤送客归。
经行汝南郡，为问汉阴机。
晚菊饶秋色，丹枫带恨飞。
平生无别泪，相对倍沾衣。

作者简介：王铚，生卒年月不详。字性之，自号汝阴老民，世称雪溪先生。高宗建炎四年（1130），纂集太宗以来兵制。绍兴四年（1134）书成，赐名《枢庭备检》。后罢为右承事郎，主管台州崇道观，续上《七朝国史》等。九年，为湖南安抚司参议官。晚年，遭受秦桧的摒斥，避地剡溪山中，日以觞咏自娱。